Christian Berge
Christian Berge (Trondheim, 19. srpnja 1973.) je bivši norveški rukometaš i reprezentativac te aktualni izbornik norveške reprezentacije. Visok 1.89 m, Berge je dešnjak koji je tokom svoje karijere igrao kao srednji vanjski. 

Nakon nekoliko godina u juniorsim uzrastima, Berge je 1995. godine potpisao profesionalni ugovor za Stavanger Håndball, gdje je igrao ukupno četiri sezone. Godine 1999. prelazi u njemački SG Flensburg-Handewitt, za kojeg će igrati ukupno sedam godina. S Flensburgom je bio njemački prvak (2004.), osvajač DHB-Pokala (2003., 2004., 2005.) te pobjednik EHF Kupa pobjednika kupova (2001.). Tokom listopada 2004. godine, Bergeu je dijagnosticiran limfom na vratu. Nakon terapije zračanjem, već se u siječnju 2005. godine vratio na teren, ali mu je u travnju ponovo otkriven tumor te je ovoga puta bio podvrgnut kemoterapiji. Nakon oporavka, Berge se u prosincu 2005. godine ponovo vratio rukometu. Ipak, Berge je na kraju te sezone zaključio kako igranje u njemačkoj ligi predstavlja za njega prevelik napor te je napustio Flensburg i otišao u danski Århus GF, gdje je nakon godinu dana i završio karijeru. 

Berge je ostao u klubu kao pomoćni trener do 2008. godine, kada je preuzeo norveški Elverum Håndball. S Elverumom je u prvoj sezoni došao do finala kupa, gdje je, doduše, izgubio, ali je od 2012. do 2014. godine bio norveški prvak. Tokom 2013. je postao i pomoćni trener juniora Norveške, da bi se po zaključenju sezone 2013–14. preselio na klupu Norveške. U tom je svojstvu Berge osvojio četvrto mjesto na EHF Euru 2016. godine, što je bio najbolji norveški rezultat na tom natjecanju.

Norveški rukometaši
Rukometni treneri